# Angel (stanica metra)

### Z Wikipédie

Angel
Umiestnenie
Miesto | The Angel, Islington
Miestna autorita | Camden
Prevádzka
Prevádzkovateľ | London Underground
Počet nástupíšť | 2
Počet cestujúcich za rok | 14,764 miliónov
Transport for London
Zóna | 1
Dôležité dátumy | Otvorenie 1901
Londýnska doprava Zoznam londýnskych staníc: Underground | National Rail

Nástupište s vlakmi smerujúcimi na juh. Pôvodne bola druhá trať na pravej strane a v strede bol nástupný ostrovček. [1]

Angel je jednou zo staníc londýnskeho metra nachádzajúca sa na The Angel v londýnskej mestskej časti Islington v obvode Camden. Stanicu obsluhuje jedna linka, a to Northern Line. Nachádza sa v tarifnej zóne 1 (Travelcard Zone 1).

## [úprava] História

Stanicu Angel otvorila v roku 1901 spoločnosť City & South London Railway ako severný terminus novej trate z Moorgate. Pôvodne bola postavená, spolu s ďalšími stanicami na trase, ako stanica so stredovým nástupným ostrovčekom a prístupom na nástupište pomocou výťahov. Toto usporiadanie sa ešte zachovalo na staniciach Clapham North a Clapham Common. Podobne ako inde, aj na stanici Angel boli používané výťahy spoločnosti Otis, avšak približne polovičnej veľkosti. Stanica trpela preťažením a preľudňovaním, čo spolu s nástupným ostrovčekom, predstavovalo výrazné bezpečnostné riziko. V roku 1992 bola stanica uzavretá a kompletne prestavaná.

Nový tunel bol vyrazený a bolo doňho umiestnené nové nástupište pre vlaky smerujúce na sever. Nástupište s vlakmi smerujúcimi na juh bolo prestavané, pričom skoro celý pôvodný tunel bol premenený na nové nástupište. Výťahy pôvodne ústili do staničnej budovi na rohu Torrens Street a City Road, táto budova bola však zatvorená a nový vetibul bol otvorený na rohu Islington High Street. Kvôli vzdialenosti nástupišť a ich hĺbke boli vybudované na stanici nové eskalátory, ktoré patria medzi jedny z najdlhších v západnej Európe.

## [úprava] Zaujímavosti

- Angel je jednou z najobľúbenejších staníc, čo do výroby suvenírov s motívmi londýnskeho metra.
- Na stanici sa nachádza najdlhší eskalátor v celom londýnskom metre - je dlhý 60 metrov s prevýšením 27,4 metra.
- Medzi stanicami Angel a Old Street sa nachádza uzavretá stanica s názvom City Road.
- Stanica metra sa spomína v románe Salmana Rushdieho Satanské verše.

## [úprava] Linky

Na Northern Line (vetva Bank) sa stanica nachádza medzi stanicami King's Cross St. Pancras a Old Street.

## [úprava] Miesta záujmu

V bezprostrednom okolí stanice sa nachádzajú:

- Upper Street
- Divadlo Sadler's Wells

## [úprava] Externé odkazy

- London's Transport Museum Photographic Archive
  - Pôvodná staničná budova
  - Nová fasáda staničnej budovy, rok 1924
  - Pôvodné usporiadanie nástupišťa, so stredovým nástupným ostrovčekom, rok 1988

Zdroj: "http://sk.wikipedia.org../../../a/n/g/Angel_%28stanica_metra%29.html"

Kategórie: Stanice londýnskeho metra | Camden

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Lumbaart
- Nederlands